**ZÁKON**

z .................. 2019

**o sčítaní obyvateľov, domov a bytov v roku 2021 a ktorým sa mení zákon č. 595/2003 Z. z. o dani z príjmov a ktorým sa dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

**PRVÁ ČASŤ**

**ZÁKLADNÉ USTANOVENIA**

§ 1

Predmet úpravy

Tento zákon ustanovuje rozsah a spôsob vykonania sčítania obyvateľov, domov a bytov v roku 2021 (ďalej len „sčítanie“) ako osobitného druhu štatistického zisťovania realizovaného vo verejnom záujme pre potreby plnenia úloh podľa osobitných predpisov[[1]](#footnote-2)) orgánmi verejnej moci v Slovenskej republike a Európskou úniou v oblastiach, ktoré patria do jej pôsobnosti, rozhodujúci okamih sčítania, dobu sčítania, povinnosti osôb súvisiacich so sčítaním, pôsobnosť orgánov štátnej správy na účel sčítania, pôsobnosť obcí na účel sčítania a poskytovanie získaných údajov.

§ 2

Zisťované údaje

(1) Sčítaním sa zisťujú údaje o

a) obyvateľoch Slovenskej republiky (ďalej len „sčítanie obyvateľov“),

b) domoch a bytoch na území Slovenskej republiky (ďalej len „sčítanie domov a bytov“).

(2) Zoznam tém týkajúcich sa demografických, sociálnych, ekonomických a geopriestorových charakteristík obyvateľov, domácností, domov a bytov zisťovaných sčítaním (ďalej len „zoznam“) je ustanovený v prílohe.

(3) Podrobnosti o charakteristikách a štruktúre zisťovaných údajov o témach podľa zoznamu, podrobnosti o spôsobe zisťovania údajov a vzory sčítacích formulárov pre sčítanie obyvateľov a sčítacích formulárov pre sčítanie domov a bytov ustanoví Štatistický úrad Slovenskej republiky (ďalej len „úrad“) opatrením, ktoré sa vyhlási uverejnením jeho úplného znenia v Zbierke zákonov Slovenskej republiky (ďalej len „zbierka zákonov“).

§ 3

Vymedzenie základných pojmov

Na účely tohto zákona sa rozumie

1. obyvateľom

1. štátny občan Slovenskej republiky[[2]](#footnote-3)) s trvalým pobytom alebo prechodným pobytom na území Slovenskej republiky,

2. cudzinec[[3]](#footnote-4)) s trvalým pobytom, prechodným pobytom alebo tolerovaným pobytom na území Slovenskej republiky, okrem cudzinca požívajúceho diplomatické výsady a imunity na území Slovenskej republiky podľa medzinárodného práva,[[4]](#footnote-5))

3. osoba s obvyklým pobytom[[5]](#footnote-6)) na území Slovenskej republiky,

1. domom

1. bytová budova[[6]](#footnote-7)) bez ohľadu na to, či je v rozhodujúcom okamihu sčítania obývaná a

2. nebytová budova,[[7]](#footnote-8)) ktorá je aspoň z časti obývaná v rozhodujúcom okamihu sčítania, okrem zastupiteľských úradov cudzích štátov,

1. bytom byt podľa osobitného predpisu[[8]](#footnote-9)) nachádzajúci sa v dome a iné obydlie,
2. iným obydlím obydlie, ktoré v rozhodujúcom okamihu sčítania slúži na bývanie a nie je súčasťou domu, nie je bytom podľa osobitného predpisu a nie je obytnou miestnosťou,[[9]](#footnote-10)) najmä stavebná konštrukcia, ktorá nespĺňa niektorú z požiadaviek na stavbu,[[10]](#footnote-11)) a iná obytná jednotka,[[11]](#footnote-12))
3. bytovou domácnosťou súbor osôb spoločne bývajúcich v byte,
4. kontaktným bodom stále pracovisko úradu zriadené v sídle samosprávneho kraja,
5. kontaktným miestom miesto, kde môže povinná osoba podľa § 7 ods. 1 písm. a) a b) uskutočniť svoje sčítanie sama alebo kde môže využiť službu asistovaného sčítania,
6. kontaktnou osobou osoba určená starostom obce zodpovedná za koordinovanie sčítania v obci, mestskej časti hlavného mesta Slovenskej republiky Bratislave a v mestskej časti mesta Košice (ďalej len „obec“),
7. virtuálnym asistenčným obvodom súbor blízkych alebo susediacich adries (adresných bodov),
8. zariadením zariadenie, v ktorom sa poskytuje individuálne, kolektívne, dočasné alebo trvalé ubytovanie ako výlučná činnosť alebo ako vedľajšia alebo doplnková činnosť popri plnení inej funkcie daného zariadenia, najmä domov sociálnych služieb,[[12]](#footnote-13)) zariadenie pre seniorov,[[13]](#footnote-14)) útulok,[[14]](#footnote-15)) domov na polceste,[[15]](#footnote-16)) zariadenie núdzového bývania, [[16]](#footnote-17)) zariadenie podporovaného bývania, [[17]](#footnote-18)) zariadenie opatrovateľskej služby,[[18]](#footnote-19)) špecializované zariadenie,[[19]](#footnote-20)) centrum pre deti a rodiny,[[20]](#footnote-21)) diagnostické centrum,[[21]](#footnote-22)) liečebno-výchovné sanatórium,[[22]](#footnote-23)) reedukačné centrum,[[23]](#footnote-24)) špecializovaná nemocnica,[[24]](#footnote-25)) liečebňa,[[25]](#footnote-26)) hospic[[26]](#footnote-27)) a dom ošetrovateľskej starostlivosti,[[27]](#footnote-28))
9. sčítacím formulárom elektronický formulár slúžiaci na štatistický účel, prostredníctvom ktorého sa zaznamenávajú a zisťujú údaje v rozsahu podľa § 2; sčítací formulár tvoria identifikačné údaje, dátové prvky tvoriace dátovú štruktúru, pravidlá na vyplnenie a na zobrazenie vyplnených údajov,
10. elektronickým formulárom elektronický dokument obsahujúci automatizovane spracovateľné pravidlá, prostredníctvom ktorých je možné elektronickými prostriedkami vyplniť a prezentovať vyplnené údaje v štruktúrovanej forme, spracovateľnej aj automatizovaným spôsobom informačnými systémami,
11. elektronickým dokumentom číselne kódovaná ľubovoľná neprázdna postupnosť znakov zaznamenaných pomocou elektrických, elektromagnetických, optických alebo iných fyzikálnych veličín alebo signálov prenášaných alebo spracúvaných pomocou informačno-komunikačných technológií, ktorej interpretáciou na základe formátu elektronického dokumentu možno dosiahnuť vizuálnu podobu zrozumiteľnú pre človeka,
12. formátom elektronického dokumentu spôsob číselného kódovania znakov obsiahnutých v elektronickom dokumente, ako aj spôsob ich interpretácie a prezentácie do prezentačnej podoby zrozumiteľnej pre človeka,
13. technologickou infraštruktúrou sústava vzájomne prepojených technických prostriedkov a programových prostriedkov úradu a iných orgánov verejnej moci umožňujúcich realizáciu sčítania podľa tohto zákona,
14. asistovaným sčítaním sčítanie vykonané s pomocou asistenta sčítania podľa § 8 ods. 3,
15. prípravou sčítania všetky úkony a operácie nevyhnutné zo strany úradu najmä na

1. určenie rozsahu údajov podľa § 2 a určenie spôsobu zistenia jednotlivých údajov podľa zoznamu,

2. navrhnutie, tvorbu, prípadne obstaranie technologickej infraštruktúry potrebnej na zabezpečenie sčítania,

3. vyhodnotenie rozsahu, štruktúry, účelnosti a kvality využitia údajov z administratívnych zdrojov na účely sčítania,

4. overenie možnosti integrácie údajov získaných rôznymi spôsobmi zisťovania údajov podľa tohto zákona,

5. overenie možnosti vygenerovania potrebných ukazovateľov sčítania, účelného spracovania údajov získaných v rámci sčítania a imputácie[[28]](#footnote-29)) potrebných údajov,

6. územnú prípravu,

7. testovanie potrebných technických prostriedkov, zariadení a technologickej infraštruktúry na účely realizácie sčítania,

8. odbornú prípravu osôb poverených úradom, asistentov sčítania a ďalších osôb podieľajúcich sa na sčítaní,

9. pilotné zisťovanie,

1. územnou prípravou priestorová a databázová identifikácia všetkých objektov v štatistickej územnej jednotke, ktoré môžu v rozhodujúcom okamihu sčítania slúžiť na bývanie,
2. pilotným zisťovaním testovanie funkčnosti všetkých procesov nevyhnutných na riadnu a včasnú realizáciu sčítania, vrátane testovania editácie a spracovania, pričom sa zameriava aj na činnosti v teréne, monitoring a logistiku,
3. postcenzom sčítanie obyvateľov, domov a bytov vykonávané úradom po roku 2021, ktoré bude zabezpečovať aktualizáciu vybraných cenzových údajov v kratších časových intervaloch (ročných, trojročných, päťročných).

§ 4

Rozhodujúci okamih sčítania a doba sčítania

(1) Rozhodujúcim okamihom sčítania, na ktorý sa vzťahujú údaje zisťované počas doby sčítania, je polnoc zo štvrtka 31. decembra 2020 na piatok 1. januára 2021.

(2) Doba sčítania obyvateľov trvá od 15. februára 2021 do 31. marca 2021.

(3) Doba sčítania domov a bytov trvá od 1. júna 2020 do 12. februára 2021.

§ 5

Dosčítavanie

Ak je to potrebné, úrad vykoná zisťovanie po sčítaní[[29]](#footnote-30)) (ďalej len „dosčítavanie“) najneskôr do 30. júna 2021. Na dosčítavanie sa použijú primerane ustanovenia tohto zákona.

§ 6

Spôsob a forma zisťovania údajov

(1) Úrad zisťuje údaje na účely sčítania prostredníctvom

1. sčítacieho formulára pre sčítanie obyvateľov,
2. sčítacieho formulára pre sčítanie domov a bytov,
3. administratívnych zdrojov.[[30]](#footnote-31))

(2) Úrad zisťuje údaje podľa § 2 spôsobom podľa odseku 1 výlučne v elektronickej podobe. Zisťovanie údajov podľa odseku 1 písm. a) a b) nie je výkonom pôsobnosti orgánu verejnej moci v elektronickej podobe podľa zákona o e-Governmente.

(3) Úrad zabezpečí, aby boli sčítacie formuláre podľa odseku 1 písm. a) a b) dostupné okrem štátneho jazyka aj v jazyku maďarskom, rómskom, rusínskom, ukrajinskom, anglickom, francúzskom a nemeckom.

**DRUHÁ ČASŤ**

**ZISŤOVANIE ÚDAJOV PROSTREDNÍCTVOM SČÍTACIEHO FORMULÁRA**

§ 7

Povinné osoby

(1) Povinnou osobou pre sčítanie obyvateľov prostredníctvom sčítacieho formulára je

1. obyvateľ, o ktorom sa údaje zisťujú,
2. zákonný zástupca[[31]](#footnote-32)) obyvateľa,
3. zriaďovateľ alebo zakladateľ zariadenia; ak takej osoby niet, štatutárny orgán zariadenia.

(2) Povinnou osobou pre sčítanie domov a bytov prostredníctvom sčítacieho formulára je

1. obec
2. osoba vykonávajúca správu bytového domu podľa osobitného predpisu.[[32]](#footnote-33)).

§ 8

Sčítanie obyvateľov

(1) Osoba podľa § 7 ods. 1 písm. a) a b) je povinná poskytnúť údaje o obyvateľovi, vrátane rodného čísla[[33]](#footnote-34)) obyvateľa, vyplnením sčítacieho formulára pre sčítanie obyvateľov v rozsahu a podľa metodických vysvetliviek, ktoré sú súčasťou sčítacieho formulára pre sčítanie obyvateľov, počas doby sčítania obyvateľov úplne, správne a pravdivo podľa stavu k rozhodujúcemu okamihu sčítania. Ak je osoba podľa § 7 ods. 1 písm. a) a b) cudzincom, ktorý nemá pridelené rodné číslo, je povinná ako identifikátor poskytnúť dátum narodenia a pohlavie obyvateľa.

(2) Osoba podľa § 7 ods. 1 písm. a) a b) môže splniť povinnosť podľa odseku 1 aj prostredníctvom inej osoby, najmä blízkej osoby[[34]](#footnote-35)) alebo osoby žijúcej s obyvateľom v jednej bytovej domácnosti.

(3) Ak nie je osoba podľa § 7 ods. 1 písm. a) a b) schopná sama zabezpečiť vyplnenie sčítacieho formulára pre sčítanie obyvateľov podľa odseku 1 a ani prostredníctvom inej osoby podľa odseku 2, zabezpečí splnenie tejto povinnosti s pomocou stacionárneho asistenta v kontaktnom mieste alebo s pomocou mobilného asistenta.

(4) Osoba podľa § 7 ods. 1 písm. c) je povinná zabezpečiť

1. uchovanie údajov o obyvateľovi, ktorý bol k rozhodujúcemu okamihu sčítania ubytovaný v zariadení, a ktoré boli zariadeniu obyvateľom alebo jeho zákonným zástupcom poskytnuté, do vykonania sčítania tohto obyvateľa počas doby sčítania obyvateľov podľa písmena b); uchovajú sa len údaje, ktoré sa zisťujú podľa sčítacieho formulára pre sčítanie obyvateľov,
2. poskytnutie údajov podľa písmena a) počas doby sčítania obyvateľov stacionárnemu asistentovi zariadenia alebo, ak stacionárny asistent zariadenia nebol vymenovaný, stacionárnemu asistentovi kontaktného miesta obce, na území ktorej sa zariadenie nachádza, alebo mobilnému asistentovi, ktorý pôsobí na území obce, kde sa zariadenie nachádza; splnenie tejto povinnosti, nezbavuje osobu podľa § 7 ods. 1 písm. a) a b) povinnosti podľa odseku 1,
3. informovanie obyvateľa, ktorý je ubytovaný v zariadení počas doby sčítania obyvateľov, o povinnosti vykonať sčítanie podľa odsekov 1 až 3,
4. realizáciu opatrení, aby mohli obyvatelia vykonať sčítanie podľa odsekov 1 až 3, najmä vyčleniť v rámci plnenia programu zariadenia časový úsek na účel sčítania, umožniť asistované sčítanie podľa odseku 3; táto povinnosť nevyžaduje zabezpečenie technických prostriedkov umožňujúcich splnenie povinnosti podľa odseku 1,
5. poskytnutie údajov o obyvateľovi, ktorý je počas doby sčítania obyvateľov v zariadení a ktorý nie je schopný splniť povinnosť podľa odsekov 1 až 3, stacionárnemu asistentovi zariadenia alebo, ak stacionárny asistent zariadenia nebol vymenovaný, stacionárnemu asistentovi kontaktného miesta obce, na území ktorej sa zariadenie nachádza, alebo mobilnému asistentovi, v ktorého územnom obvode sa zariadenie nachádza; poskytnú sa údaje, ktoré boli zariadeniu obyvateľom alebo jeho zákonným zástupcom poskytnuté a ktoré sa zisťujú podľa sčítacieho formulára pre sčítanie obyvateľov.

(5) Ak povinná osoba podľa § 7 ods. 1 písm. a) a b) a osoba, ktorá zabezpečuje plnenie povinnosti podľa odseku 2, nevyužije službu asistovaného sčítania, je povinná na účel sprístupnenia a odoslania sčítacieho formulára poskytnúť do Elektronického informačného systému pre sčítanie (ďalej len „elektronický systém“) údaje potrebné na identifikáciu jej elektronickej identity a údaje potrebné na overenie jej elektronickej identity prostredníctvom autentifikácie, ktorých zadanie elektronický systém vyžaduje.

§ 9

Sčítanie domov a bytov

(1) Obec vykoná sčítanie domov a bytov vyplnením sčítacieho formulára pre sčítanie domov a bytov v rozsahu a podľa metodických vysvetliviek, ktoré sú obsahom sčítacieho formulára pre sčítanie domov a bytov, počas doby sčítania domov a bytov úplne, správne a pravdivo podľa stavu k rozhodujúcemu okamihu sčítania. Na splnenie tejto povinnosti použije obec údaje o dome a byte, ktoré jej boli poskytnuté, alebo ktorými disponuje, na účel plnenia iných činností obce, a údaje získané podľa odseku 2.

(2) Ak je to potrebné, obec požiada osobu podľa § 7 ods. 2 písm. b) o poskytnutie údajov o domoch a bytoch, ktoré táto osoba spravuje, a ktoré sú potrebné na splnenie povinnosti obce podľa odseku 1. Osoba podľa § 7 ods. 2 písm. b) je povinná poskytnúť údaje o domoch a bytoch špecifikované v žiadosti obce do 60 dní od doručenia tejto žiadosti.

§ 10

Asistent sčítania

(1) Asistent sčítania pôsobí ako

1. stacionárny asistent v kontaktnom mieste,
2. stacionárny asistent zariadenia,
3. mobilný asistent.

(2) Stacionárny asistent v kontaktnom mieste vykonáva úlohy asistenta sčítania počas doby sčítania obyvateľov v kontaktnom mieste. Ak sú pre jedno kontaktné miesto vymenovaní dvaja alebo viacerí stacionárni asistenti v kontaktnom mieste a je to potrebné, môže jeden z nich vykonávať aj úlohy stacionárneho asistenta zariadenia.

(3) Stacionárny asistent zariadenia vykonáva úlohy asistenta sčítania počas doby sčítania obyvateľov v jednom alebo viacerých zariadeniach nachádzajúcich sa na území obce.

(4) Mobilný asistent vykonáva úlohy asistenta sčítania pri sčítaní obyvateľov v teréne podľa jemu prideleného virtuálneho asistenčného obvodu, najmä pre obyvateľa sociálne vylúčeného, obyvateľa digitálne vylúčeného, obyvateľa marginalizovanej komunity, obyvateľa s ťažkým zdravotným postihnutím, obyvateľa v dôchodkovom veku alebo obyvateľa inak znevýhodneného.

§ 11

Predpoklady na vykonávanie činnosti asistenta sčítania

(1) Vykonávať činnosť asistenta sčítania môže len fyzická osoba, ktorá

1. je občanom členského štátu Európskej únie,
2. je staršia ako 18 rokov,
3. je plne spôsobilá na právne úkony,
4. je bezúhonná,
5. získala minimálne úplné stredné vzdelanie,
6. ovláda štátny jazyk,
7. je spoľahlivá,
8. získa odbornú spôsobilosť podľa § 13.

(2) Za bezúhonného sa na účely tohto zákona nepovažuje ten, kto bol právoplatne odsúdený za úmyselný trestný čin, a ak ide o obzvlášť závažný zločin, trestný čin zneužívania právomoci verejného činiteľa, trestný čin prijímania úplatku, trestný čin podplácania a trestný čin nepriamej korupcie.

(3) Na účel preukázania bezúhonnosti poskytne občan údaje potrebné na vyžiadanie výpisu z registra trestov.[[35]](#footnote-36)) Údaje podľa prvej vety obec bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov. Ak občan neposkytne tieto údaje na požiadanie starostu obce bez zbytočného odkladu, nemôže byť vymenovaný za asistenta sčítania..

(4) Splnenie predpokladu vzdelania podľa odseku 1 písm. e) sa preukazuje vysvedčením o maturitnej skúške alebo dokladom o získanom vyššom stupni vzdelania.

(5) Splnenie predpokladov podľa odseku 1 písm. f) a g) overuje starosta obce osobným pohovorom pri vykonaní náboru podľa § 27 ods. 2 písm. e) v rozsahu nevyhnutnom na vykonávanie činnosti asistenta sčítania; odporúčaný postup overenia určí úrad v metodickom pokyne.

(6) Predpoklad podľa odseku 1 písm. h) je asistent sčítania povinný splniť po svojom vymenovaní úspešným absolvovaním školenia na účel sčítania v termíne určenom úradom.

§ 12

Vymenovanie asistenta sčítania

(1) Jedného alebo viacerých stacionárnych asistentov vymenuje starosta obce pre každé kontaktné miesto a jedného alebo viacerých stacionárnych asistentov pre jedno alebo viac zariadení nachádzajúcich sa na území obce podľa potreby tak, aby bola zabezpečená plynulosť a včasnosť poskytnutia údajov na účel sčítania. Ak kontaktné miesto prevádzkuje poštový podnik poskytujúci univerzálnu službu, jedného alebo viacerých stacionárnych asistentov vymenuje starosta obce na základe jeho návrhu.

(2) Starosta obce môže za asistenta sčítania vymenovať len osobu, ktorá spĺňa predpoklady podľa § 11 ods. 1 písm. a) až g) a ktorá preukázateľne prejavila súhlas so svojím vymenovaním za asistenta sčítania.

(3) Osoba podľa § 7 ods. 1 písm. c) doručí obci návrh na vymenovanie za stacionárneho asistenta zariadenia s identifikáciou zamestnanca alebo inej vhodnej osoby, ktorá spĺňa predpoklady podľa § 11 a ktorá prejavila súhlas so svojím vymenovaním, do 30 dní od doručenia výzvy obce podľa § 27 ods. 2 písm. g).

(4) Jedného alebo viacerých mobilných asistentov vymenuje starosta obce podľa potreby tak, aby bola so zreteľom na špecifické potreby obce zabezpečená plynulosť a včasnosť poskytnutia údajov na účely sčítania. Starosta obce vymenuje mobilných asistentov so zreteľom na jazyk národnostných menšín[[36]](#footnote-37)) používaný v obci.

(5) Starosta obce vymenuje na návrh osoby podľa § 7 ods. 1 písm. c) stacionárneho asistenta zo zamestnancov tohto zariadenia pre každé

1. zariadenie s kapacitou vyššou ako 100 lôžok, ktorým je domov sociálnych služieb,12) zariadenie pre seniorov,13) zariadenie podporovaného bývania,17) zariadenie opatrovateľskej služby,18) špecializované zariadenie,19) centrum pre deti a rodiny,20) diagnostické centrum,21) liečebno-výchovné sanatórium,22) reedukačné centrum23),
2. zariadenie, ktorým je špecializovaná nemocnica,24) liečebňa,25) hospic26) a dom ošetrovateľskej starostlivosti.27)

§ 13

Odborná spôsobilosť

(1) Odborná spôsobilosť je znalosť tohto zákona, všeobecne záväzných právnych predpisov vydaných na jeho vykonanie a príslušných metodických pokynov úradu v rozsahu potrebnom na vykonávanie činnosti asistenta sčítania a na zabezpečenie ochrany osobných údajov pri výkone činnosti asistenta sčítania, a prehĺbenie digitálnych zručností.

(2) Odborná spôsobilosť podľa odseku 1 sa získava absolvovaním školenia. Rozsah, formu, termín a podmienky absolvovania školenia na účel sčítania určí úrad metodickým pokynom.

§ 14

Zoznam asistentov sčítania

(1) Úrad zapíše do zoznamu asistentov sčítania osobu vymenovanú starostom obce za asistenta sčítania, ktorá nadobudla odbornú spôsobilosť.

(2) Do zoznamu asistentov sčítania sa zapisujú tieto údaje:

1. meno a priezvisko, dátum narodenia, adresa trvalého pobytu,
2. identifikátor asistenta sčítania pridelený úradom,
3. kontaktné údaje asistenta sčítania pridelené na plnenie jeho úloh podľa tohto zákona (telefónne číslo a adresa elektronickej pošty).

(3) Úrad vyčiarkne zo zoznamu asistentov sčítania asistenta sčítania, ak

1. preukázateľne prestal spĺňať predpoklady podľa § 11,
2. o vyčiarknutie požiadal asistent sčítania alebo starosta obce, ktorý asistenta sčítania vymenoval, alebo osoba, ktorá navrhla asistenta sčítania na vymenovanie,
3. zomrel alebo bol vyhlásený za mŕtveho, alebo
4. nie je z preukázateľných zdravotných dôvodov schopný vykonávať činnosť asistenta sčítania počas doby sčítania obyvateľov.

§ 15

Práva a povinnosti asistenta sčítania

(1) Asistent sčítania vykonáva úlohy podľa tohto zákona najskôr dňom zápisu do zoznamu asistentov sčítania, ak tento zákon neustanovuje inak.

(2) Asistent sčítania

1. je oprávnený
2. oboznamovať sa v rámci plnenia svojich úloh so všetkými údajmi podľa sčítacieho formulára pre sčítanie obyvateľov, ktoré je osoba podľa § 7 ods. 1 povinná poskytnúť,
3. žiadať od osoby podľa § 7 ods. 1 poskytnutie údajov podľa sčítacieho formulára pre sčítanie obyvateľov,
4. má nárok na
5. poskytnutie technických pomôcok potrebných na výkon jeho úloh,
6. prekážku v práci s náhradou mzdy alebo platu, ak je zamestnancom, štátnym zamestnancom, alebo osobou v obdobnom pracovnom vzťahu,
7. odmenu za výkon činnosti asistenta sčítania podľa § 16 ods. 5, ak asistent sčítania nemá nárok na náhradu mzdy alebo náhradu platu podľa § 16 ods. 1, alebo ak nevykonáva činnosť asistenta sčítania v rámci pracovného pomeru k prevádzkovateľovi kontaktného miesta alebo k zariadeniu,
8. je povinný
9. zaznamenať v sčítacom formulári pre sčítanie obyvateľov všetky údaje, ktoré poskytla osoba podľa § 7 ods. 1 písm. a) a b) alebo zariadenie v rozsahu podľa sčítacieho formulára pre sčítanie obyvateľov, a odoslať ho,
10. uskutočniť asistované sčítanie vo virtuálnom asistenčnom obvode pridelenom kontaktnou osobou,
11. poskytnúť povinnej osobe podľa § 7 ods. 1 písm. a) a b) potrebnú podporu a usmernenie pri vypĺňaní sčítacieho formulára pre sčítanie obyvateľov,
12. riadiť sa pri plnení svojich úloh metodickými pokynmi úradu,
13. plniť vo vzťahu k sčítaniu pokyny osoby poverenej úradom,
14. preukazovať sa počas výkonu činnosti preukazom asistenta sčítania,
15. zachovávať povinnosť mlčanlivosti podľa § 34 ods. 2 a 3 a plniť pokyny úradu na ochranu osobných údajov ustanovené v jeho metodickom pokyne,
16. nahlásiť osobe poverenej úradom akékoľvek informácie o narušení priebehu sčítania, o porušení povinnosti podľa tohto zákona a o iných skutočnostiach, ktoré môžu mať podstatný vplyv na úplnosť, pravdivosť a včasnosť sčítania,
17. prevziať technické pomôcky potrebné na výkon jeho úloh od osoby poverenej úradom a chrániť ich pred stratou, poškodením alebo zničením,
18. odovzdať prevzaté technické pomôcky podľa deviateho bodu pri ukončení činnosti asistenta sčítania,
19. získať v termíne určenom úradom odbornú spôsobilosť podľa tohto zákona,
20. poskytnúť kontaktnej osobe údaje potrebné na vydanie preukazu asistenta sčítania,
21. nahlásiť kontaktnej osobe bezodkladne stratu alebo odcudzenie preukazu asistenta sčítania a stratu alebo odcudzenie technických pomôcok potrebných na výkon jeho úloh,
22. plniť ďalšie úlohy ustanovené týmto zákonom a všeobecne záväznými právnymi predpismi vydanými na jeho vykonanie.

(3) Mobilný asistent je povinný preukázať sa povinnej osobe pri uskutočňovaní asistovaného sčítania preukazom asistenta sčítania bez vyzvania, inak sa asistent sčítania preukazuje pri plnení svojich úloh na požiadanie. Preukaz vydá asistentovi sčítania úrad po získaní odbornej spôsobilosti; pri strate alebo odcudzení sa asistentovi sčítania vydá nový preukaz. Vzor preukazu asistenta sčítania, údaje a náležitosti, ktoré preukaz asistenta sčítania obsahuje, ustanoví úrad opatrením, ktoré sa vyhlási uverejnením jeho úplného znenia v zbierke zákonov.

§ 16

Odmeňovanie asistenta sčítania

(1) Výkon funkcie asistenta sčítania je iným úkonom vo všeobecnom záujme. Asistent sčítania má nárok na pracovné voľno s náhradou mzdy alebo s náhradou platu v sume jeho priemerného zárobku. Samostatne zárobkovo činná osoba má nárok na náhradu, ktorá sa rovná pomernej časti minimálnej mzdy zamestnancov v pracovnom pomere odmeňovaných mesačnou mzdou.

(2) Ak je asistentom sčítania osoba v pracovnom pomere k prevádzkovateľovi kontaktného miesta alebo k zariadeniu, výkon úloh a činnosti asistenta sčítania môže byť vykonávaný aj v rámci tohto pracovného pomeru. Na asistenta sčítania, ktorý je zamestnancom prevádzkovateľa kontaktného miesta alebo zamestnancom zariadenia, a vykonáva činnosť asistenta sčítania v rámci plnenia pracovných úloh, sa neuplatňuje odsek 1.

(3) Asistent sčítania nesmie byť pre výkon svojej funkcie obmedzený v právach a nárokoch vyplývajúcich z jeho pracovného pomeru alebo obdobného pracovného vzťahu.

(4) Zamestnávateľ, ktorý vyplatil náhradu mzdy alebo náhradu platu podľa odseku 1, a samostatne zárobkovo činná osoba, ktorá vykonávala funkciu asistenta sčítania, má nárok na úhradu vyplatenej náhrady mzdy alebo náhrady platu. Nárok na náhradu podľa odseku 1 uplatní zamestnávateľ a samostatne zárobkovo činná osoba v príslušnej obci, ktorá asistenta vymenovala; ak je zamestnávateľom obec alebo poštový podnik poskytujúci univerzálnu poštovú službu, uplatní nárok na úrade. Náhrada sa vypláca do 30 dní od uplatnenia nároku; nárok možno uplatniť najskôr po uplynutí doby sčítania.

(5) Asistent sčítania, ktorý nemá nárok na náhradu mzdy alebo náhradu platu podľa odseku 1, alebo nárok na mzdu alebo plat, má za činnosť asistenta sčítania nárok na odmenu, ktorú mu vyplatí obec do 30 dní po uplynutí doby sčítania; výška odmeny sa určí podľa opatrenia úradu, ktoré sa vyhlási uverejnením jeho úplného znenia v zbierke zákonov.

§ 17

Elektronický systém

(1) Na účely získania údajov prostredníctvom sčítacích formulárov podľa tohto zákona zabezpečuje úrad vytvorenie a prevádzku elektronického systému dostupného cez webové sídlo úradu, prostredníctvom ktorého je možné vypĺňať sčítacie formuláre.

(2) Elektronický systém je informačný systém verejnej správy, ktorého správcom je úrad. Úrad okrem povinností správcu informačného systému verejnej správy zabezpečí aj

1. prevádzku, riadne fungovanie, dostupnosť a prístupnosť elektronického systému,
2. vytvorenie komunikačného rozhrania, sčítacích formulárov a ich bezodplatné sprístupnenie prostredníctvom webového sídla úradu,
3. systém identifikácie elektronickej identity obyvateľa a systém overenia elektronickej identity obyvateľa prostredníctvom jeho autentifikácie; na identifikáciu alebo autentifikáciu obyvateľa môže byť použité jeho rodné číslo,
4. automatické vyhotovenie elektronického potvrdenia o vyplnení sčítacieho formulára,
5. vyhotovenie sčítacieho formulára vyplneného údajmi, ak o to povinná osoba prostredníctvom elektronického systému požiada.

(3) Podrobnosti identifikácie a autentifikácie podľa odseku 2 písm. c) ustanoví úrad opatrením, ktoré sa vyhlási uverejnením jeho úplného znenia v zbierke zákonov.

§ 18

Kontaktné miesto

(1) Jedno alebo viac kontaktných miest prevádzkuje počas doby sčítania obyvateľov obec. Kontaktné miesto zriadené obcou môže byť umiestnené v obecnom úrade, integrovanom obslužnom mieste podľa zákona o e-Governmente alebo na inom vhodnom mieste. Kontaktné miesto môže na základe dohody s úradom prevádzkovať aj poštový podnik poskytujúci univerzálnu službu.

(2) Kontaktné miesto musí

1. spĺňať podmienky na plynulé, spoľahlivé a informačne a kyberneticky bezpečné zisťovanie údajov podľa tohto zákona (ďalej len „podmienky prevádzky“); podmienky prevádzky ustanoví úrad opatrením, ktoré sa vyhlási uverejnením jeho úplného znenia v zbierke zákonov,
2. byť úradom zapísané do zoznamu kontaktných miest.

(4) Prevádzkovateľ kontaktného miesta je povinný zabezpečiť, aby každé kontaktné miesto uvedené v zozname kontaktných miest spĺňalo podmienky prevádzky počas celej doby jeho prevádzkovania. Kontrolu dodržiavania podmienok prevádzky vykonáva úrad; na výkon tejto kontroly sa vzťahuje osobitný predpis.[[37]](#footnote-38))

(5) Kontaktné miesto musí byť viditeľne označené.

§ 19

Zoznam kontaktných miest

(1) Úrad zapíše do zoznamu kontaktných miest kontaktné miesto, ktoré podľa oznámenia prevádzkovateľa kontaktného miesta spĺňa podmienky prevádzky. Vykonanie zápisu úrad písomne oznámi prevádzkovateľovi kontaktného miesta. Prevádzkovateľ kontaktného miesta je povinný prevádzkovať kontaktné miesto od prvého dňa doby sčítania obyvateľov.

(2) Do zoznamu kontaktných miest sa zapisujú tieto údaje:

1. označenie prevádzkovateľa kontaktného miesta,
2. identifikátor kontaktného miesta pridelený úradom,
3. adresa a kontaktné údaje kontaktného miesta (telefónne číslo a adresu elektronickej pošty).

(3) Úrad vyčiarkne zo zoznamu kontaktných miest kontaktné miesto,

1. ktoré nespĺňa podmienky prevádzky, ak prevádzkovateľ nevykonal v určenej lehote nápravu nedostatkov zistených kontrolou podľa § 18 ods. 4,
2. o ktorého vyčiarknutie požiadal prevádzkovateľ kontaktného miesta,
3. ktorého prevádzkovateľ zanikol.

(4) Vyčiarknutie podľa odseku 3 úrad bezodkladne písomne oznámi prevádzkovateľovi kontaktného miesta.

(5) Zoznam kontaktných miest zverejní úrad na svojom webovom sídle.

**TRETIA ČASŤ**

**ZISŤOVANIE ÚDAJOV Z ADMINISTRATÍVNYCH ZDROJOV**

§ 20

(1) Subjekt verejnej správy[[38]](#footnote-39)) a osoba, ktorá je správcom alebo prevádzkovateľom informačného systému verejnej správy,[[39]](#footnote-40)) (ďalej len „správca administratívneho zdroja“) sú povinní poskytovať úradu na základe jeho písomnej žiadosti údaje, informácie, metaúdaje, ukazovatele o obyvateľovi vrátane rodného čísla[[40]](#footnote-41)) obyvateľa použitého úradom pre integráciu údajov z informačných systémov verejnej správy,[[41]](#footnote-42)) a z iných administratívnych zdrojov, ktoré spravujú alebo prevádzkujú (ďalej len „údaje z administratívnych zdrojov“), na účel

1. prípravy sčítania,
2. zistenia údajov podľa § 2 v rámci sčítania a dosčítavania v rozsahu pre naplnenie tém podľa prílohy,
3. zabezpečenia kontinuity poskytovania údajov pre postcenzus.

(2) Na účel podľa odseku 1 poskytne údaje z administratívnych zdrojov úradu najmä

1. Ministerstvo vnútra Slovenskej republiky,
2. Úrad pre dohľad nad zdravotnou starostlivosťou,
3. Ministerstvo školstva, vedy, výskumu a športu Slovenskej republiky (ďalej len „ministerstvo školstva“),
4. Sociálna poisťovňa,
5. Úrad geodézie, kartografie a katastra Slovenskej republiky (ďalej len „úrad geodézie“),
6. Zbor väzenskej a justičnej stráže, (ďalej len „zbor“),
7. Finančné riaditeľstvo Slovenskej republiky (ďalej len „finančné riaditeľstvo“),
8. Ústredie práce, sociálnych vecí a rodiny (ďalej len „ústredie práce“)
9. Ministerstvo životného prostredia Slovenskej republiky (ďalej len „ministerstvo životného prostredia“).

(3) Úrad spracúva na účel podľa odseku 1 údaje najmä z týchto zdrojov:

1. register fyzických osôb,[[42]](#footnote-43))
2. register adries,[[43]](#footnote-44))
3. centrálny register poistencov verejného zdravotného poistenia,[[44]](#footnote-45))
4. evidencie obvinených a odsúdených, ktoré vedie zbor,[[45]](#footnote-46))
5. informačné systémy verejnej správy, ktorých správcom je
6. ministerstvo školstva,
7. Sociálna poisťovňa,
8. úrad geodézie,
9. finančné riaditeľstvo,
10. ústredie práce,
11. ministerstvo životného prostredia.

(4) Príslušný správca administratívneho zdroja poskytne úradu údaje z  administratívnych zdrojov k rozhodujúcemu okamihu sčítania v termíne

1. do 15. januára 2021 z registra fyzických osôb,
2. do 15. januára 2021 z registra adries,
3. do 31. mája 2021 z centrálneho registra poistencov verejného zdravotného poistenia,
4. do 1. marca 2021 z informačných systémov verejnej správy, ktorých správcom je ministerstvo školstva,
5. do 31. marca 2021 z informačných systémov verejnej správy, ktorých správcom je Sociálna poisťovňa,
6. do 29. januára 2021 informačných systémov verejnej správy, ktorých správcom je úrad geodézie,
7. do 29. januára 2021 z evidencií obvinených a odsúdených, ktoré vedie zbor,
8. do 30. júna 2021 z informačných systémov verejnej správy, ktorých správcom je finančné riaditeľstvo,
9. do 31. marca 2021 z informačných systémov verejnej správy, ktorých správcom je ústredie práce,
10. do 15. januára 2021 z informačných systémov verejnej správy, ktorých správcom je ministerstvo životného prostredia.

(5) Splnenie povinnosti podľa odseku 4 nezbavuje príslušného správcu administratívneho zdroja povinnosti podľa odseku 1.

§ 21

(1) Správca administratívneho zdroja poskytne úradu elektronickými prostriedkami a bezodplatne údaje z administratívnych zdrojov podľa písomnej žiadosti podľa odseku 3 po predbežnom prerokovaní s príslušným správcom administratívneho zdroja.

(2) Správca administratívneho zdroja je povinný úradu poskytnúť na účel podľa § 20 ods. 1 aj údaje z administratívnych zdrojov, ktoré sú predmetom daňového tajomstva alebo iného tajomstva alebo povinnosti mlčanlivosti podľa osobitných predpisov;[[46]](#footnote-47)) udelenie súhlasu osoby, ktorá je podľa osobitných predpisov takýto súhlas oprávnená udeliť, sa nevyžaduje.

(3) V žiadosti podľa odseku 1 úrad uvedie

1. identifikáciu príslušného registra, evidencie, zoznamu alebo iného informačného systému verejnej správy, ktorý spravuje alebo prevádzkuje správca administratívneho zdroja,
2. zoznam údajov z administratívnych zdrojov, ktoré úrad požaduje poskytnúť,
3. rozsah požadovaných údajov z administratívnych zdrojov,
4. účel poskytnutia údajov z administratívnych zdrojov,
5. termín poskytnutia údajov z administratívnych zdrojov.

(4) Úrad vystaví správcovi administratívneho zdroja, ktorý poskytol úradu na základe jeho žiadosti vcelku alebo sčasti údaje z administratívneho zdroja, písomné potvrdenie obsahujúce údaje podľa odseku 3, informáciu o skutočnom rozsahu splnenia žiadosti úradu a dátum poskytnutia údajov.

(5) Na poskytovanie a využívanie údajov z administratívnych zdrojov na účely sčítania sa nepoužijú ustanovenia zákona o e-Governmente.

§ 22

(1) Úrad je povinný využiť a spracúvať údaje z administratívnych zdrojov, ktoré mu boli poskytnuté, výlučne na účel podľa § 20 ods. 1 v rámci plnenia jeho úloh podľa tohto zákona a osobitných predpisov.[[47]](#footnote-48)) Poskytnuté údaje z administratívnych zdrojov nie sú autorským dielom podľa osobitného predpisu.[[48]](#footnote-49))

(2) Úrad neposkytne údaje podľa odseku 1 ani neumožní prístup k nim, ak tento zákon neustanovuje inak. Údaje z administratívnych zdrojov poskytnuté úradu, môžu spracúvať len určení štátni zamestnanci úradu a určení zamestnanci úradu. Iné osoby môžu údaje z administratívnych zdrojov poskytnutých úradu spracúvať výlučne na základe zmluvného vzťahu s úradom a na účel podľa § 20 ods. 1; plnenie úloh orgánov verejnej moci podľa osobitných predpisov[[49]](#footnote-50)) tým nie je dotknuté.

(3) Správca administratívneho zdroja, ktorý poskytol údaje podľa odseku 1 môže kontrolovať spôsob nakladania s týmito údajmi. Úrad po dohode s príslušným správcom administratívneho zdroja umožní za účelom kontroly podľa predchádzajúcej vety jeho pracovníkom vstupovať do objektov úradu, v ktorých sú spracúvané alebo uchovávané údaje poskytnuté týmto správcom administratívneho zdroja, poskytne doklady a iné písomnosti preukazujúce spôsob nakladania s týmito údajmi.

§ 23

Technické zabezpečenie poskytovania údajov z administratívnych zdrojov

(1) Podrobnosti o technickom zabezpečení poskytovania údajov z administratívnych zdrojov, najmä o dostupných elektronických prostriedkoch, podmienkach ich použitia, minimálnych požiadavkách na elektronické prostriedky správcu administratívneho zdroja, bezpečnosti informačných systémov určených na prenos, uchovávanie a spracovanie údajov z administratívnych zdrojov ustanoví úrad opatrením, ktoré sa vyhlási uverejnením jeho úplného znenia v zbierke zákonov.

(2) Úrad a príslušný správca administratívneho zdroja upravia konkrétne podmienky technického zabezpečenia poskytovania údajov z administratívnych zdrojov dohodou; uzavretá dohoda musí byť v súlade s opatrením úradu podľa odseku 1.

**ŠTVRTÁ ČASŤ**

**PȎSOBNOSŤ ORGÁNOV VEREJNEJ MOCI**

§ 24

Pôsobnosť úradu

Úrad

1. zodpovedá za prípravu sčítania a za funkčnosť elektronického systému,
2. zabezpečuje činnosti potrebné na zisťovanie, spracovanie a šírenie údajov pre sčítanie,
3. koordinuje činnosti ostatných orgánov verejnej moci a tretích osôb pri príprave a realizácii sčítania,
4. zabezpečuje propagáciu sčítania a informačnú kampaň,
5. zodpovedá za obsah a funkčnosť sčítacích formulárov,
6. riadi a metodicky usmerňuje činnosti kontaktných bodov, kontaktných miest, kontaktných osôb a asistentov sčítania vrátane spracúvania osobných údajov,
7. zabezpečuje poučenie kontaktných osôb a poučenie asistentov sčítania o ochrane osobných údajov,
8. vydáva metodické pokyny k postupom podľa tohto zákona a zverejňuje ich na svojom webovom sídle,
9. zabezpečuje na svojom webovom sídle prístup k sčítacím formulárom,
10. zodpovedá za zverejnenie a poskytovanie výsledkov sčítania,
11. môže preverovať dodržiavanie povinností vyplývajúcich z tohto zákona u obcí, na ktoré bol prenesený výkon štátnej správy pri príprave, priebehu a vykonaní sčítania, a ak je to potrebné, navrhuje obci opatrenia na odstránenie nedostatkov,
12. plní ďalšie úlohy podľa tohto zákona.

§ 25

Pôsobnosť iných ústredných orgánov štátnej správy

(1) Ministerstvo financií Slovenskej republiky poskytuje úradu súčinnosť pri príprave metodického pokynu o postupe obcí pri financovaní sčítania podľa tohto zákona.

(2) Ministerstvo obrany Slovenskej republiky spolupracuje s úradom pri zabezpečení

a) sčítania obyvateľov vyslaných v rámci jeho vecnej pôsobnosti mimo územia Slovenskej republiky,

b) plnenia úloh obce a jej orgánov podľa tohto zákona na území vojenského obvodu.[[50]](#footnote-51))

(3) Ministerstvo kultúry Slovenskej republiky spolupracuje s úradom pri zabezpečení sčítania obyvateľov vyslaných v rámci jeho vecnej pôsobnosti mimo územia Slovenskej republiky.

(4) Ministerstvo práce, sociálnych vecí a rodiny Slovenskej republiky v súčinnosti s ústredím práce a vyšším územným celkom spolupracuje s úradom pri sčítaní

1. obyvateľov ubytovaných v rozhodujúcom okamihu sčítania v zariadení sociálnych služieb[[51]](#footnote-52)) a v zariadení sociálnoprávnej ochrany detí a sociálnej kurately, ktoré vykonávajú opatrenia pobytovou formou20) v rámci jeho vecnej pôsobnosti,
2. obyvateľov sociálne vylúčených, obyvateľov digitálne vylúčených, obyvateľov marginalizovanej komunity, obyvateľov s ťažkým zdravotným postihnutím, obyvateľov v dôchodkovom veku alebo obyvateľov inak znevýhodnených.

(5) Ministerstvo vnútra Slovenskej republiky

1. spolupracuje s úradom pri metodickom usmerňovaní obcí a okresných úradov v rámci sčítania,
2. poskytne úradu zoznam obcí a ich častí.

(6) Ministerstvo zahraničných vecí a európskych záležitostí Slovenskej republiky spolupracuje s úradom pri zabezpečení sčítania obyvateľov vyslaných v rámci jeho vecnej pôsobnosti mimo územia Slovenskej republiky.

(7) Ministerstvo školstva spolupracuje s úradom pri sčítaní obyvateľov ubytovaných v rozhodujúcom okamihu sčítania v zariadeniach v rámci jeho vecnej pôsobnosti.

(8) Ministerstvo životného prostredia po dohode s úradom poskytne úradu priestorovú vrstvu základných sídelných jednotiek.

(9) Ministerstvo zdravotníctva Slovenskej republiky v súčinnosti s vyšším územným celkom spolupracuje s úradom pri sčítaní obyvateľov, ktorým sa poskytuje zdravotná starostlivosť v zariadeniach ústavnej zdravotnej starostlivosti v Slovenskej republike.

§ 26

Pôsobnosť okresných úradov

Okresný úrad pri príprave, priebehu a vykonaní sčítania

1. poskytne súčinnosť príslušnému kontaktnému bodu pri organizačnom a technickom zabezpečení školení na účel sčítania,
2. plní povinnosti obce podľa tohto zákona, ak príslušná obec nemá obecné zastupiteľstvo ani starostu obce v lehote šiestich mesiacov pred dobou sčítania domov a bytov a ak nie sú vyhlásené nové voľby do orgánov samosprávy obce tak, aby sa konali minimálne štyri mesiace pred dobou sčítania domov a bytov.

§ 27

Pôsobnosť obcí

(1) Obec podľa tohto zákona na svojom území zabezpečuje prenesený výkon štátnej správy pri príprave, priebehu a vykonaní sčítania.

(2) Obec počas prípravy, priebehu a vykonania sčítania

1. zabezpečuje v spolupráci s úradom informačnú a propagačnú kampaň na území obce,
2. poskytuje súčinnosť príslušnému kontaktnému bodu pri školení asistentov sčítania, vymenovaných starostom obce podľa § 12,
3. vytvára nevyhnutné podmienky na prípravu, priebeh a vykonanie sčítania na svojom území,
4. realizuje a zodpovedá za sčítanie domov a bytov na území obce,
5. vykoná nábor a výber mobilných asistentov a stacionárnych asistentov na svojom území najneskôr do 11. januára 2021 a do tohto dátumu oznámi príslušnému kontaktnému bodu údaje o asistentovi sčítania vymenovanom príslušnou obcou, ktoré sa zapisujú do zoznamu asistentov sčítania podľa § 14 ods. 2 písm. a) a c),
6. zabezpečuje podmienky pre riadny výkon činnosti mobilných asistentov na území obce v súlade s metodickým pokynom úradu,
7. odošle najneskôr do 30. októbra 2020 osobe podľa § 7 ods. 1 písm. c) výzvu podľa § 12 ods. 3 na podanie návrhu na vymenovanie stacionárneho asistenta,
8. vedie evidenciu obyvateľov, ktorí na území obce požiadali o službu asistovaného sčítania s pomocou mobilného asistenta,
9. zriadi kontaktné miesto najneskôr 15 dní pred začiatkom doby sčítania obyvateľov, zabezpečí riadnu prevádzku obcou zriadeného kontaktného miesta počas doby sčítania obyvateľov a zverejní zoznam všetkých kontaktných miest na svojom území počas doby sčítania obyvateľov,
10. monitoruje činnosť asistentov sčítania na území obce, a ak je to potrebné, navrhuje asistentom sčítania a osobám podľa § 7 ods. 1 písm. c) opatrenia na odstránenie nedostatkov,
11. zodpovedá za úplnosť sčítania na území obce z hľadiska počtu obyvateľov obce a vytvára všetky predpoklady na dosiahnutie úplného sčítania na území obce,
12. zabezpečuje sčítanie obyvateľov ubytovaných v zariadení, ktorého je obec zriaďovateľom a zariadení v katastrálnom území obce; to neplatí, ak ide o zariadenia podľa § 12 ods. 5,
13. zodpovedá za vytvorenie virtuálnych asistenčných obvodov,
14. oznámi príslušnému kontaktnému bodu údaje o kontaktnom mieste zriadenom príslušnou obcou, ktoré sa zapisujú do zoznamu kontaktných miest podľa § 19 ods. 2 písm. a) a c), najneskôr do 31. decembra 2020,
15. plní ďalšie úlohy podľa tohto zákona alebo určené opatrením úradu na základe tohto zákona.

§ 28

Ústredná komisia pre sčítanie

(1) Predseda úradu zriadi pre účely prípravy a realizácie sčítania Ústrednú komisiu pre sčítanie (ďalej len „ústredná komisia“) najneskôr do 1. októbra 2019. Podrobnosti o úlohách, činnosti a organizácii ústrednej komisie upraví štatút ústrednej komisie, ktorý vydá predseda úradu.

(2) Činnosť a rokovania ústrednej komisie vedie predseda úradu, ktorý je zároveň predsedom ústrednej komisie.

(3) Členov ústrednej komisie vymenúva predseda úradu tak, aby v nej boli okrem zástupcov úradu zastúpení aj správcovia administratívnych zdrojov, ústredné orgány štátnej správy podľa § 20 ods. 2, obce alebo ich združenia a odborníci z oblasti výskumu a vývoja.

(4) Ústredná komisia

1. vyhodnocuje postup prác pri príprave a realizácii sčítania, a ak je to potrebné, navrhuje opatrenia na odstránenie nedostatkov,
2. prijíma stanoviská k otázkam sčítania v prípade potreby,
3. rozhoduje kompetenčné spory týkajúce sa úloh podľa § 20, § 24 až § 27; ak sa kompetenčný spor týka úloh úradu, predseda ústrednej komisie nehlasuje.

§ 29

Správne delikty

(1) Správneho deliktu sa dopustí

1. obyvateľ, o ktorom sa údaje zisťujú, okrem neplnoletého obyvateľa a obyvateľa s obmedzenou spôsobilosťou na právne úkony, ktorý poruší povinnosť poskytnúť údaje spôsobom podľa § 8 ods. 1 a zároveň nezabezpečí svoje sčítanie podľa § 8 ods. 2, 3 a 5,
2. zákonný zástupca neplnoletého obyvateľa alebo obyvateľa s obmedzenou spôsobilosťou na právne úkony, ktorý poruší povinnosť poskytnúť údaje spôsobom podľa § 8 ods. 1, a zároveň nezabezpečí sčítanie neplnoletého obyvateľa alebo obyvateľa s obmedzenou spôsobilosťou na právne úkony podľa § 8 ods. 2, 3 a 5,
3. osoba vykonávajúca správu bytového domu, ktorá poruší povinnosť poskytnúť údaje o domoch a bytoch, ktoré spravuje, podľa § 9 ods. 2,
4. zakladateľ alebo zriaďovateľ zariadenia a ak takej osoby niet, štatutárny orgán zariadenia, ak nezabezpečí plnenie povinnosti podľa § 8 ods. 4,
5. asistent sčítania, ktorý poruší niektorú z povinností podľa § 15 ods. 2 písm. c),
6. osoba, ktorá poruší povinnosť mlčanlivosti podľa § 34,
7. správca administratívneho zdroja, ktorý neposkytne údaje v rozsahu a spôsobom podľa § 20 ods. 1,
8. správca administratívneho zdroja, ktorý neposkytne údaje v termíne podľa § 20 ods. 4,
9. orgán verejnej moci, ktorý poruší povinnosť podľa § 25, § 26 a § 27 ods. 2.

(2) Zodpovednosti za porušenie povinnosti, ktoré je správnym deliktom podľa odseku 1 písm. a), b) a e), sa fyzická osoba zbaví, ak preukáže, že zo závažných zdravotných dôvodov alebo v dôsledku iných okolností hodných osobitného zreteľa, ktoré nemohla ovplyvniť svojím konaním, od nej nebolo možné spravodlivo požadovať splnenie povinnosti, ktorej porušenie je správnym deliktom podľa odseku 1 písm. a), b) a e).

(3) Zodpovednosti za porušenie povinnosti, ktoré je správnym deliktom podľa odseku 1 písm. c) a d), sa právnická osoba zbaví, ak preukáže, že vynaložila všetko úsilie, ktoré bolo možné požadovať, aby zabránila porušeniu povinnosti.

§ 30

Pokuty

(1) Obec uloží pokutu

1. od 50 eur do 500 eur za správny delikt podľa § 29 ods. 1 písm. a) alebo písm. b),
2. od 250 eur do 1500 eur za správny delikt podľa § 29 ods. 1 písm. c),
3. od 1000 eur do 5000 eur za správny delikt podľa § 29 ods. 1 písm. d),
4. od 100 eur do 1500 eur za správny delikt podľa § 29 ods. 1 písm. e),
5. od 1000 eur do 5000 eur za správny delikt podľa § 29 ods. 1 písm. f), ak odsek 2 neustanovuje inak.

(2) Úrad uloží pokutu

1. od 200 eur do 5000 eur za správny delikt podľa § 29 ods. 1 písm. f), ak povinnosť mlčanlivosti poruší zamestnanec úradu, osoba vykonávajúca činnosť pre úrad alebo člen ústrednej komisie,
2. od 1000 eur do 35000 eur za správny delikt podľa § 29 ods. 1 písm. g),
3. od 10000 eur do 35000 eur za správny delikt podľa § 29 ods. 1 písm. h),
4. od 250 eur do 20000 eur za správny delikt podľa § 29 ods. 1 písm. i).

(3) Obec a úrad pri ukladaní pokút prihliadnu najmä na závažnosť, spôsob, trvanie, následky protiprávneho konania, prípadné opakované porušenie povinnosti alebo na porušenie viacerých povinností. Od uloženia pokuty možno upustiť, ak s prihliadnutím na okolnosti podľa predchádzajúcej vety postačí k náprave samotné prejednanie správneho deliktu.

(4) Pri opätovnom porušení povinností možno pokutu uložiť opakovane. Správneho deliktu podľa § 29 ods. 1 písm. g) alebo písm.  h) sa správca administratívneho zdroja dopustí opakovane uplynutím každých 45 dní odo dňa uplynutia lehoty ustanovenej v žiadosti podľa § 20 ods. 1 alebo v § 20 ods. 4, počas ktorých nebola splnená povinnosť podľa § 20 ods. 1 alebo § 20 ods. 4.

(5) Pokuta je splatná do 15 dní odo dňa, keď rozhodnutie o jej uložení nadobudlo právoplatnosť. Pokuty sú príjmom štátneho rozpočtu. Ak pokutu uloží obec, pokuta je príjmom rozpočtu obce.

(6) Konanie o uložení pokuty možno začať do jedného roka odo dňa zistenia porušenia povinnosti, najneskôr však do dvoch rokov odo dňa porušenia povinnosti.

**PIATA ČASŤ**

**SPOLOČNÉ, PRECHODNÉ A ZÁVEREČNÉ USTANOVENIA**

§ 31

Kontrola

Úrad kontroluje dodržiavanie povinností ustanovených týmto zákonom. Na výkon kontroly sa použijú základné pravidlá kontrolnej činnosti podľa osobitného predpisu.[[52]](#footnote-53))

§ 32

Uloženie údajov

Údaje, ktoré získa úrad v rámci sčítania, sa uchovávajú v osobitnom informačnom systéme verejnej správy zriadenom úradom na účel archivácie údajov sčítania v lehote a formáte podľa osobitného predpisu.[[53]](#footnote-54))

§ 33

Ochrana osobných údajov

(1) Na spracúvanie osobných údajov podľa tohto zákona sa vzťahuje všeobecný predpis o ochrane osobných údajov,[[54]](#footnote-55)) ak tento zákon alebo všeobecný predpis o štátnej štatistike[[55]](#footnote-56)) neustanovuje inak.

(2) Vo vzťahu k osobným údajom získaným v rámci sčítania plní úrad povinnosti prevádzkovateľa podľa všeobecného predpisu o ochrane osobných údajov.[[56]](#footnote-57)) Asistent sčítania má vo vzťahu k osobným údajom, s ktorými sa oboznámi v rámci plnenia úloh podľa tohto zákona, postavenie osoby konajúcej za úrad ako prevádzkovateľa podľa všeobecného predpisu o ochrane osobných údajov.[[57]](#footnote-58))

§ 34

Povinnosť mlčanlivosti

(1) Povinnosť mlčanlivosti má každý kto sa pri príprave, priebehu a vykonaní sčítania a pri spracovaní jeho výsledkov za akýchkoľvek okolností oboznámi s dôvernými štatistickými údajmi, ktoré boli získané sčítaním alebo ktoré sú výsledkami sčítania a umožňujú priamu alebo nepriamu identifikáciu osoby, alebo s podmienkami uchovávania týchto údajov.

(2) Asistent sčítania je povinný zachovávať mlčanlivosť o všetkých údajoch poskytnutých osobou podľa § 7 ods. 1 písm. a) a b) a zariadením a o podmienkach ich uchovávania, o ktorých sa dozvedel pri plnení úloh asistenta sčítania (ďalej len „povinnosť mlčanlivosti“). Povinnosť mlčanlivosti trvá aj po skončení plnenia úloh asistenta sčítania.

(3) Asistent sčítania poruší povinnosť mlčanlivosti najmä, ak akýkoľvek údaj alebo podmienku jeho uchovávania podľa odseku 1 zverejní, oznámi, inak rozšíri alebo umožní sa s ním oboznámiť tretej osobe, zneužije vo svoj prospech, v prospech tretej osoby alebo v neprospech tretej osoby alebo použije inak ako v súlade s týmto zákonom.

(4) Povinnosť mlčanlivosti podľa osobitného predpisu46) neporuší fyzická osoba, ktorá koná na základe právneho vzťahu so správcom administratívneho zdroja a poskytne úradu údaje z administratívnych zdrojov správcu administratívneho zdroja postupom podľa tohto zákona.

§ 35

Poskytovanie údajov získaných sčítaním

(1) Úrad poskytne údaje získané sčítaním, ktoré nie sú dôvernými štatistickými údajmi,[[58]](#footnote-59)) každému, kto o to požiada. Žiadateľ, ktorý nie je orgánom verejnej moci v Slovenskej republike, je povinný úradu uhradiť nevyhnutné náklady účelne vynaložené na poskytnutie údajov.

(2) Na poskytovanie dôverných štatistických údajov získaných sčítaním sa vzťahuje všeobecný predpis o štátnej štatistike.[[59]](#footnote-60))

§ 36

Poskytovanie výsledkov sčítania a ďalších výstupov sčítania

(1) Výsledky sčítania, ktoré neumožňujú priamu ani nepriamu identifikáciu osoby, a ktoré úrad vytvoril spracovaním alebo sumarizáciou údajov získaných sčítaním, úrad zverejňuje na svojom webovom sídle v rozsahu určenom úradom.

(2) Výsledky sčítania upravené podľa odseku 1 úrad zverejní najneskôr do 31. marca 2024. Základné výsledky sčítania v rozsahu určenom úradom zverejní úrad najneskôr do 1. januára 2022.

(3) Úrad môže na základe písomnej dohody so záujemcom vytvoriť aj ďalšie výstupy zo sčítania, ktoré neumožňujú priamu ani nepriamu identifikáciu osoby za cenu stanovenú dohodou. Orgánu verejnej moci v Slovenskej republike poskytne úrad výstupy podľa prvej vety bezodplatne.

§ 37

Úhrada výdavkov sčítania

(1) Výdavky spojené s prípravou, priebehom a vykonaním sčítania sa uhrádzajú zo štátneho rozpočtu. Výdavky obcí sa uhrádzajú zo štátneho rozpočtu prostredníctvom rozpočtovej kapitoly úradu.

(2) Majetok nadobudnutý z prostriedkov štátneho rozpočtu určených na úhradu výdavkov obcí spojených s prípravou, priebehom a vykonaním sčítania môže obec do uplynutia doby sčítania obyvateľov použiť len na zabezpečenie úloh obce podľa § 37; po uplynutí tejto doby môže obec použiť nadobudnutý majetok na zabezpečenie úloh samosprávy alebo na zabezpečenie úloh štátnej správy prenesených na obec.

§ 38

Spoločné ustanovenia

(1) Na postupy podľa tohto zákona sa nevzťahuje správny poriadok okrem konania podľa § 30. O odvolaní proti rozhodnutiu o pokute podľa § 30 uloženej obcou rozhoduje úrad.

(2) Ak tento zákon neustanovuje inak, na postup sčítania sa použijú ustanovenia všeobecného predpisu o štátnej štatistike.53)

§ 39

Prechodné ustanovenia

(1) Od 1. júna 2020 do 31. marca 2021 nemožno zmeniť názov ulice a iného verejného priestranstva a rozhodnúť o zmene číslovania stavieb.

(2) Dohody o poskytovaní údajov z administratívnych zdrojov uzavreté medzi úradom a príslušným správcom administratívneho zdroja na účely sčítania pred dňom nadobudnutia účinnosti tohto zákona zostávajú v platnosti okrem ustanovení určujúcich termín poskytnutia údajov; príslušný správca administratívneho zdroja poskytuje úradu údaje z administratívneho zdroja k rozhodujúcemu okamihu sčítania v roku 2021 v termíne určenom podľa § 20 ods. 4. Ak úrad určí nový zoznam, rozsah alebo termín poskytovania údajov z administratívnych zdrojov v žiadosti podľa § 21 ods. 1, nahrádzajú sa tým príslušné ustanovenia dohody podľa prvej vety. Ustanovenia dohody podľa prvej vety určujúce technické zabezpečenie poskytovania údajov z administratívnych zdrojov, je možné nahradiť len dohodou podľa § 23 ods. 2.

**Čl. II**

Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z., zákona č. 191/2004 Z. z., zákona č. 391/2004 Z. z., zákona č. 538/2004 Z. z., zákona č. 539/2004 Z. z., zákona č. 659/2004 Z. z., zákona č. 68/2005 Z. z., zákona č. 314/2005 Z. z., zákona č. 534/2005 Z. z., zákona č. 660/2005 Z. z., zákona č. 688/2006 Z. z., zákona č. 76/2007 Z. z., zákona č. 209/2007 Z. z., zákona č. 519/2007 Z. z., zákona č. 530/2007 Z. z., zákona č. 561/2007 Z. z., zákona č. 621/2007 Z. z., zákona č. 653/2007 Z. z., zákona č. 168/2008 Z. z., zákona č. 465/2008 Z. z., zákona č. 514/2008 Z. z., zákona č. 563/2008 Z. z., zákona č. 567/2008 Z. z., zákona č. 60/2009 Z. z., zákona č. 184/2009 Z. z., zákona č. 185/2009 Z. z., zákona č. 504/2009 Z. z., zákona č. 563/2009 Z. z., zákona č. 374/2010 Z. z., zákona č. 548/2010 Z. z., zákona č. 129/2011 Z. z., zákona č. 231/2011 Z. z., zákona č. 250/2011 Z. z., zákona č. 331/2011 Z. z., zákona č. 362/2011 Z. z., zákona č. 406/2011 Z. z., zákona č. 547/2011 Z. z., zákona č. 548/2011 Z. z., zákona č. 69/2012 Z. z., uznesenia Ústavného súdu Slovenskej republiky č. 188/2012 Z. z., zákona č. 189/2012 Z. z., zákona č. 252/2012 Z. z., zákona č. 288/2012 Z. z., zákona č. 395/2012 Z. z., zákona č. 70/2013 Z. z., zákona č. 135/2013 Z. z., zákona č. 318/2013 Z. z., zákona č. 463/2013 Z. z., zákona č. 180/2014 Z. z., zákona č. 183/2014 Z. z., zákona č. 333/2014 Z. z., zákona č. 364/2014 Z. z., zákona č. 371/2014 Z. z., zákona č. 25/2015 Z. z., zákona č. 61/2015 Z. z., zákona č. 62/2015 Z. z., zákona č. 79/2015 Z. z., zákona č. 140/2015 Z. z., zákona č. 176/2015 Z. z., zákona č. 253/2015 Z. z., zákona č. 361/2015 Z. z., zákona č. 375/2015 Z. z., zákona č. 378/2015 Z. z., zákona č. 389/2015 Z. z., zákona č. 437/2015 Z. z., zákona č. 440/2015 Z. z., zákona č. 341/2016 Z. z., zákona č. 264/2017 Z. z., zákona č. 279/2017 Z. z., zákona č. 344/2017 Z. z., zákona č. 57/2018 Z. z., zákona č. 63/2018 Z. z., zákona č. 112/2018 Z. z., zákona č. 209/2018 Z. z., zákona č. 213/2018 Z. z., zákona 317/2018 Z. z., zákona č. 347/2018 Z. z., zákona č. 368/2018 Z. z., zákona č. 385/2018 Z. z., zákona č. 4/2019 Z. z., zákona č. 10/2019 Z. z. a zákona č. 54/2019 Z. z. sa mení takto:

V § 5 ods. 1 písm. j) sa slová „sčítacieho komisára“ nahrádzajú slovami „asistenta sčítania“.

**Čl. III**

Zákon č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 191/2004 Z. z., zákona č. 365/2004 Z. z., zákona č. 585/2004 Z. z., zákona č. 614/2004 Z. z., zákona č. 1/2005 Z. z., zákona č. 82/2005 Z. z., zákona č. 528/2005 Z. z., zákona č. 573/2005 Z. z., zákona č. 310/2006 Z. z., zákona č. 693/2006 Z. z., zákona č. 561/2007 Z. z., zákona č. 139/2008 Z. z., zákona č. 233/2008 Z. z., zákona č. 263/2008 Z. z., zákona č. 460/2008 Z. z., zákona č. 562/2008 Z. z., zákona č. 49/2009 Z. z., zákona č. 108/2009 Z. z., zákona č. 266/2009 Z. z., zákona č. 463/2009 Z. z., zákona č. 594/2009 Z. z., zákona č. 52/2010 Z. z., zákona č. 136/2010 Z. z., zákona č. 373/2010 Z. z., zákona č. 120/2011 Z. z., zákona č. 223/2011 Z. z., zákona č. 231/2011 Z. z., zákona č. 257/2011 Z. z., zákona č. 468/2011 Z. z., zákona č. 324/2012 Z. z., zákona č. 96/2013 Z. z., zákona č. 308/2013 Z. z., zákona č. 352/2013 Z. z., zákona č. 436/2013 Z. z., zákona č. 495/2013 Z. z., zákona č. 310/2014 Z. z., zákona č. 311/2014 Z. z., zákona č. 14/2015 Z. z., zákona č. 336/2015 Z. z., zákona č. 353/2015 Z. z., zákona č. 378/2015 Z. z., zákona č. 389/2015 Z. z., zákona č. 91/2016 Z. z., zákona č. 310/2016 Z. z., zákona č. 81/2017 Z. z., zákona č. 82/2017 Z. z., zákona č.57/2018 Z. z., zákona č. 63/2018 Z. z., zákona č. 64/2018 Z. z., zákona č. 108/2018 Z. z., zákona č. 112/2018 Z. z., zákona č. 177/2018 Z. z. a zákona č. 376/2018 Z. z. sa dopĺňa takto:

V § 6 sa odsek 2 dopĺňa písmenom f), ktoré znie:

„f) vykonávať činnosť asistenta sčítania pri sčítaní obyvateľov, domov a bytov podľa osobitného predpisu.13bc)“.“.

Poznámka pod čiarou k odkazu 13bc znie:

„13bc) Zákon č. .../2019 Z. z. o sčítaní obyvateľov, domov a bytov v roku 2021 a ktorým sa mení zákon č. 595/2003 Z. z. o dani z príjmov v znení neskorších predpisov a ktorým sa dopĺňajú niektoré zákony. a o zmene a doplnení niektorých zákonov.“.

**Čl. IV**

Zákon č. 417/2013 Z. z. o pomoci v hmotnej núdzi a o zmene a doplnení niektorých zákonov v znení zákona č. 183/2014 Z. z., zákona č. 308/2014 Z. z., zákona č. 140/2015 Z. z., zákona č. 378/2015 Z. z., zákona č. 125/2016 Z. z. zákona č. 81/2017 Z. z. a zákona č. 42/2019 Z. z. sa dopĺňa takto:

V § 4 ods. 3 písm. p) sa na konci pripájajú tieto slová: „a príjem za výkon činnosti asistenta sčítania pri sčítaní obyvateľov, domov a bytov“.

**Čl. V**

Účinnosť

Tento zákon nadobúda účinnosť 1. septembra 2019.

Príloha k zákonu č. .../2019 Z. z.

**Témy a charakteristiky zisťované pri sčítaní**

**1. Témy týkajúce sa obyvateľov**

Rodné číslo

Miesto pobytu (trvalý a obvyklý)

Pobyt v zahraničí a rok príchodu do krajiny

Pohlavie

Dátum narodenia

Rodinný stav

Počet živonarodených detí

Štát a miesto narodenia

Štátna príslušnosť

Súčasná ekonomická aktivita

Zamestnanie

Odvetvie ekonomickej činnosti

Postavenie v zamestnaní

Najvyššie dosiahnuté vzdelanie

Miesto výkonu zamestnania alebo školy

Spôsob dopravy a periodicita dochádzky

Národnosť a materinský jazyk

Náboženstvo

Vzťahy medzi členmi domácnosti

**2. Témy týkajúce sa bývania**

Forma vlastníctva bytu

Obývanosť bytu

Podlahová plocha bytu

Počet obytných miestností

Poloha bytu v dome

Zásobovanie vodou

Záchod

Kúpeľňa

Typ kúrenia

Zdroj energie používaný na vykurovanie

Typ domu, v ktorom sa nachádza byt

Typ vodovodnej prípojky domu, v ktorom sa nachádza byt

Obdobie výstavby domu, v ktorom sa nachádza byt

Materiál nosnej konštrukcie domu, v ktorom sa nachádza byt

Obnova domu, v ktorom sa nachádza byt

Typ kanalizačného systému domu, v ktorom sa nachádza byt

Plynová prípojka domu, v ktorom sa nachádza byt

Podmienky bývania

**3. Geopriestorové charakteristiky**

Adresný bod[[60]](#footnote-61))

Adresa (kraj, okres, obec, časť obce, základná sídelná jednotka, ulica, súpisné číslo domu, orientačné číslo domu, číslo bytu)

1. ) Napríklad čl. 14 ods. 2 Zmluvy o Európskej únii (konsolidované znenie 2016) (Ú. v. ES C 202, 7.6.2016), nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013), nariadenie Európskeho parlamentu a Rady (EÚ) č. 1304/2013 zo  17. decembra 2013 o Európskom sociálnom fonde a o zrušení nariadenia Rady (ES) č. 1081/2006 (Ú. v. EÚ L 347, 20.12.2013), § 2 ods. 1 zákona č. 184/1999 Z. z. o používaní jazykov národnostných menšín v znení zákona č. 204/2011 Z. z., nariadenie vlády Slovenskej republiky č. 668/2004 Z. z. o rozdeľovaní výnosu dane z príjmov územnej samospráve v znení neskorších predpisov. [↑](#footnote-ref-2)
2. ) Zákon Národnej rady Slovenskej republiky č. [40/1993 Z. z.](https://www.slov-lex.sk/pravne-predpisy/SK/ZZ/1993/40/) o štátnom občianstve Slovenskej republiky v znení neskorších predpisov. [↑](#footnote-ref-3)
3. ) § 2 ods. 2 zákona č. 404/2011 Z. z. o pobyte cudzincov a o zmene a doplnení niektorých zákonov. [↑](#footnote-ref-4)
4. ) Vyhláška ministra zahraničných vecí č. 157/1964 Zb. o Viedenskom dohovore o diplomatických stykoch. [↑](#footnote-ref-5)
5. ) Čl. 2 písm. d) nariadenia Európskeho parlamentu a Rady (EÚ) č. 1260/2013 z 20. novembra 2013 o európskej demografickej štatistike (Ú. v. EÚ L 330, 10.12.2013). [↑](#footnote-ref-6)
6. ) § 43b ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení zákona č. 237/2000 Z. z. [↑](#footnote-ref-7)
7. ) § 43c zákona č. [50/1976 Zb.](https://www.slov-lex.sk/pravne-predpisy/SK/ZZ/1976/50/) v znení zákona č. 237/2000 Z. z. [↑](#footnote-ref-8)
8. ) § 43b ods. 4 zákona č. [50/1976 Zb.](https://www.slov-lex.sk/pravne-predpisy/SK/ZZ/1976/50/) v znení zákona č. 237/2000 Z. z. [↑](#footnote-ref-9)
9. ) § 43b ods. 5 zákona č. [50/1976 Zb.](https://www.slov-lex.sk/pravne-predpisy/SK/ZZ/1976/50/) v znení zákona č. 237/2000 Z. z. [↑](#footnote-ref-10)
10. ) § 43 zákona č. [50/1976 Zb.](https://www.slov-lex.sk/pravne-predpisy/SK/ZZ/1976/50/) v znení zákona č. 293/2014 Z. z. [↑](#footnote-ref-11)
11. ) Príloha vykonávacieho nariadenia Komisie (EÚ) č. 543/2017 z 22. marca 2017, ktorým sa stanovujú pravidlá uplatňovania nariadenia Európskeho parlamentu a Rady (ES) č. 763/2008 o sčítaní obyvateľov, domov a bytov, pokiaľ ide o technické špecifikácie tém a ich členení (Ú. v. EÚ L 78, 23.3.2017). [↑](#footnote-ref-12)
12. ) § 38 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov. [↑](#footnote-ref-13)
13. ) § 35 zákona č. 448/2008 Z. z. v znení neskorších predpisov. [↑](#footnote-ref-14)
14. ) § 26 zákona č. 448/2008 Z. z. v znení neskorších predpisov. [↑](#footnote-ref-15)
15. ) § 27 zákona č. 448/2008 Z. z. v znení neskorších predpisov. [↑](#footnote-ref-16)
16. ) § 29 zákona č. 448/2008 Z. z. v znení neskorších predpisov. [↑](#footnote-ref-17)
17. ) § 34 zákona č. 448/2008 Z. z. v znení neskorších predpisov. [↑](#footnote-ref-18)
18. ) § 36 zákona č. 448/2008 Z. z. v znení zákona č. 485/2013 Z. z. [↑](#footnote-ref-19)
19. ) § 39 zákona č. 448/2008 Z. z. v znení neskorších predpisov. [↑](#footnote-ref-20)
20. ) § 45 zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov. [↑](#footnote-ref-21)
21. ) § 121 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 125/2016 Z. z. [↑](#footnote-ref-22)
22. ) § 123 zákona č. 245/2008 Z. z. v znení zákona č. 125/2016 Z. z. [↑](#footnote-ref-23)
23. ) § 122 zákona č. 245/2008 Z. z. v znení zákona č. 125/2016 Z. z. [↑](#footnote-ref-24)
24. ) § 7 ods. 4 a 6 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 653/2007 Z. z.

    § 11 ods. 3 vyhlášky Ministerstva zdravotníctva Slovenskej republiky č. 84/2016 Z. z., ktorou sa ustanovujú určujúce znaky jednotlivých druhov zdravotníckych zariadení. [↑](#footnote-ref-25)
25. ) § 7 ods. 4 a 6 zákona č. 578/2004 Z. z. v znení zákona č. 653/2007 Z. z.

    § 12 vyhlášky č. 84/2016 Z. z. [↑](#footnote-ref-26)
26. ) § 7 ods. 4 a 6 zákona č. 578/2004 Z. z. v znení zákona č. 653/2007 Z. z.

    § 13 vyhlášky č. 84/2016 Z. z. [↑](#footnote-ref-27)
27. ) § 7 ods. 4 a 6 zákona č. 578/2004 Z. z. v znení zákona č. 653/2007 Z. z.

    § 14 vyhlášky č. 84/2016 Z. z. [↑](#footnote-ref-28)
28. ) Čl. 2 bod 16 a 18 vykonávacieho nariadenia (EÚ) č. 881/2017 z 23. mája 2017, ktorým sa vykonáva nariadenie Európskeho parlamentu a Rady (ES) č. 763/2008 o sčítaní obyvateľov, domov a bytov, pokiaľ ide o formu a štruktúru správ o kvalite a technický formát na zasielanie údajov, a ktorým sa mení nariadenie (EÚ) č. 1151/2010 Ú. v. EÚ L 135, 24.5.2017). [↑](#footnote-ref-29)
29. ) Čl. 2 bod 13 vykonávacieho nariadenia (EÚ) č. 881/2017. [↑](#footnote-ref-30)
30. ) § 2 písm. l) zákona č. 540/2001 Z. z. o štátnej štatistike v znení neskorších predpisov.

    Čl. 2 bod 23 vykonávacieho nariadenia (EÚ) č. 881/2017. [↑](#footnote-ref-31)
31. ) § 26 Občianskeho zákonníka. [↑](#footnote-ref-32)
32. ) § 6 ods. 1 zákona Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov. [↑](#footnote-ref-33)
33. ) Čl. 2 bod 21 vykonávacieho nariadenia Komisie (EÚ) č. 881/2017.

    § 2 zákona Národnej rady Slovenskej republiky č. 301/1995 Z. z. o rodnom čísle. [↑](#footnote-ref-34)
34. ) § 116 Občianskeho zákonníka. [↑](#footnote-ref-35)
35. ) § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení zákona č. 91/2016 Z. z.. [↑](#footnote-ref-36)
36. ) § 1 zákona č. 184/1999 Z. z. v znení zákona č. 204/2011 Z. z.. [↑](#footnote-ref-37)
37. ) Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. [↑](#footnote-ref-38)
38. ) § 3 ods. 1 zákona č. 523/2004 Z. z. o rozpočtových pravidlách verenej správy a o zmene a doplnení niektorých zákonov. [↑](#footnote-ref-39)
39. ) § 3 zákona č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov. [↑](#footnote-ref-40)
40. ) § 2 zákona č. 301/1995 Z. z. [↑](#footnote-ref-41)
41. ) § 2 ods. 1 písm. b) zákona č. 275/2006 Z. z. [↑](#footnote-ref-42)
42. ) § 23a zákona č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení zákona č. 190/2013 Z. z. [↑](#footnote-ref-43)
43. ) Zákon č. 125/2015 Z. z. o registri adries a o zmene a doplnení niektorých zákonov. [↑](#footnote-ref-44)
44. ) § 20 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov. [↑](#footnote-ref-45)
45. ) § 4 ods. 1 písm. s) zákona č. 4/2001 Z. z. o Zbore väzenskej a justičnej stráže v znení neskorších predpisov. [↑](#footnote-ref-46)
46. ) Napríklad § 11 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov, § 111 ods. 1 písm. c) zákona č. 55/2017 Z. z. o štátnej službe a o zmene a doplnení niektorých zákonov, zákon č. 461/2003 Z. z. o sociálnom poistení v znení neskorších predpisov. [↑](#footnote-ref-47)
47. ) Napríklad nariadenie Európskeho parlamentu a Rady (ES) č. 763/2008 z 9. júla 2008 o sčítaní obyvateľov, domov a bytov v platnom znení (Ú. v. EÚ L 218, 13.8.2008),

    nariadenie Komisie (EÚ) č. 712/2017 z 20. apríla 2017, ktorým sa stanovuje referenčný rok a prijíma sa program štatistických údajov a metaúdajov pre sčítanie obyvateľov, domov a bytov podľa nariadenia Európskeho parlamentu a Rady (ES) č. 763/2008 (Ú. v. EÚ L 105, 21.4.2017),

    vykonávacie nariadenie (EÚ) č. 543/2017,

    vykonávacie nariadenia (EÚ) č. 881/2017. [↑](#footnote-ref-48)
48. ) Zákon č. 185/2015 Z. z. Autorský zákon v znení neskorších predpisov. [↑](#footnote-ref-49)
49. ) Napríklad zákon č. 18/2018 Z. z. ochrane osobných údajov a o zmene a doplnení niektorých zákonov,

    Trestný poriadok v znení neskorších predpisov. [↑](#footnote-ref-50)
50. ) § 2 zákona č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení zákona č. 96/2012 Z. z.. [↑](#footnote-ref-51)
51. ) Zákon č. 448/2008 Z. z. v znení neskorších predpisov. [↑](#footnote-ref-52)
52. ) § 8 až 13 zákona Národnej rady Slovenskej republiky č. 10/1996 Z. z. o kontrole v štátnej správe v znení neskorších predpisov. [↑](#footnote-ref-53)
53. ) Čl. 6 vykonávacieho nariadenia (EÚ) č. 881/2017. [↑](#footnote-ref-54)
54. ) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).

    Zákon č. 18/2018 Z. z. [↑](#footnote-ref-55)
55. ) Zákon č. 540/2001 Z. z. v znení neskorších predpisov. [↑](#footnote-ref-56)
56. ) Čl. 23 nariadenia (EÚ) 2016/679.

    § 36 zákona č. 18/2018 Z. z. [↑](#footnote-ref-57)
57. ) Čl. 4 ods. 8 nariadenia (EÚ) 2016/679.

    § 5 písm. p) zákona č. 18/2018 Z. z. [↑](#footnote-ref-58)
58. ) § 2 písm. f) zákona č. 540/2001 Z. z. v znení neskorších predpisov. [↑](#footnote-ref-59)
59. ) § 30 zákona č. 540/2001 Z. z. v znení neskorších predpisov. [↑](#footnote-ref-60)
60. ) § 3 zákona č. 125/2015 Z. z. [↑](#footnote-ref-61)